**Ieteicamās darbības matemātikā, no kurām variet izvēlēties bērnam interesantāko aktivitāti 1,5-3g. Kukaiņi.**

**MATEMĀTIKAS mācību joma**

2020.gada 28. maijs

Bērnu vecumposms 1,5 – 3 gadi

|  |  |  |
| --- | --- | --- |
| **Bērna mācību darbības** | **Ko bērns mācās** | **Pieaugušo atbalsts** |
| Bērns darbojas ar dažādiem priekšmetiem: augiem/dabas materiāliem.   * Salīdzina dažādu puķu garumu, lapu platumu. * Saliek tos īsās un garās rindās. Pasaka vai parāda, kura rinda ir gara un kura īsa. | Praktiskā darbībā atšķir jēdzienus īss, garš, šaurs, plats. | Pastaigas laikā rosiniet bērnu salasīt dažādas puķes, lapas. Jautājiet par auga pazīmēm. Aiciniet bērnu atrast priekšmetu pēc noteiktas pazīmes :   * Vienu garu puķi un vienu īsu. * Vienu šauru lapu un vienu platu |
| Bērns uzliek priekšmetus atbilstoši skaitam. Pie viena vai vai diviem priekšmetiem pievieno vēl vienu. | Praktiskā darbībā nosauc priekšmetu skaitu trīs apjomā | Pieaugušais parāda, kā izlikt taureni, izmantojot dažādus ziedus un augus. Aiciniet bērnu izveidot savu taureni. Rosiniet bērnu nosaukt izmantoto priekšmetu skaitu (trīs apjomā). |
| Bērns praktiski darbojoties savieto priekšmetus attiecībā viens pret vienu. Piemēram: divas lapas – divas puķes. | Savieto priekšmetus attiecībā viens pret vienu | Pastaigas laikā kopā ar bērnu salasiet dažādus augus un ziedus. Rosiniet bērnu sašķirot, tos pēc vienas pazīmes, savietot sašķirotos priekšmetus, piemēram: viena lapa - viena puķīte. |
| Vēro, kā pieaugušais kārto priekšmetus rindā, līdzdarbojas. Vingrinās priekšmetu kārtošanā dažādās rindās, ievēro atstarpes. | Veido taisnas rindas no priekšmetiem, ievēro atstarpes. | Darbojoties kopā ar bērnu, veidojiet dažādu augu horizontālās un vertikālās rindas, aiciniet ievērot atstarpes. Nosauciet augus, rosiniet bērnu nosaukt to krāsu. |